Carte de identitate românească

**Cartea de identitate** este documentul care se eliberează cetățeanului român cu domiciliul în România. Se eliberează pentru prima dată la împlinirea vârstei de 14 ani. Pentru aceasta trebuie făcută dovada identității, a domiciliului (a reședinței titularului, după caz) și a cetățeniei române.

Cartea de identitate este emisă de Direcția pentru Evidența Persoanelor și Administrarea Bazelor de Date, subordonat Ministerului Administrației și Internelor.

 **Valabil în** | * România
* Uniunea Europeană statele membre
* SEE/AELS statele:
* Islanda
* Liechtenstein
* Norvegia
* Elveția
* Albania
* Andora
* Arabia Saudita
* Armenia
* Bahrein
* Bosnia și Herzegovina
* Emiratele Arabe Unite
* Georgia
* Gibraltar
* Guernsey
* Insula Man
* Insulele Canare
* Insulele Feroe
* Iordania
* Irak
* Israel
* Jersey
* Kuweit
* Liban
* Macedonia de Nord
* Moldova
* Monaco
* Muntenegru
* Oman
* Palestina
* Qatar
* Republica Corona
* San Marino
* Serbia
* Siria
* Tabuk
* Turcia
 **Tip de document** | Card de identitate,
 **Valabilitate** | 4 ani
7 ani
10 ani
ermanent (după împlinirea vârstei de 55 ani)

## Informații

* Seria și Numărul cărții de identitate (se modifică de fiecare dată când posesorul primește o altă carte)
* CNP (Codul Numeric Personal)
* Numele de familie
* Prenumele
* Genul
* Părinții (nu mai apar pe cărțile de identitate după 2009)
* Data nașterii
* Domiciliu (este trecut județul, tipul localității, numele localității și adresa exactă)
* Autoritatea emitentă
* Valabilitatea (data emiterii ZZ.LL.AA și data expirării ZZ.LL.AAAA; data expirării este identică cu ziua nașterii posesorului din anul respectiv)

De asemenea, există și două linii de informații cu citire optică, asemenea pașapoartelor.

### Design

Cartea de identitate este o tipăritură colorată de dimensiunea 105 mm x 75 mm înfoliată la cald. Pe spate este gol, unde de obicei se lipesc abțibildurile de participare la vot.

Tipul de caracter folosit este din familia OCR-B (creat in 1968 de Adrian Frutiger pentru Monotype). La partea de date personale se folosesc diacritice cu un spațiere de -30% pentru a acomoda nume lungi sau localități cu denumire lungă.

Poza se afla în partea stânga și în dreapta sus transparent 30% în alb negru.

**Zona de citire optica**

În partea de jos a documentului are fundal alb și este scris tot cu OCR-B, dar mai spațiat și aerisit ca cele 2 linii a 36 caractere să fie din capăt în capăt. Aici nu se folosesc diacritice pentru a nu crea probleme la recunoașterea automată.

### Seriile cărților de identitate

Seria existentă pe fiecare carte de identitate este compusă din două litere, reprezentând prescurtarea fie a numelui județului (cu mici diferențe, uneori identic cu indicativul auto), fie a numelui reședinței județului în care se face emiterea.

## În viitor

Până în 2031, România este obligată să își schimbe cartea de identitate, pentru a se alinia cu standardele Uniunii Europene. Cartea de identitate va fi obligatorie de la vârsta de 12 ani ci nu de la 14, cum este în prezent. Ea va conține un cip pe care vor fi stocate datele personale, precum și imaginea foto a persoanei, imaginea a două amprente și un certificat de autentificare digitală.

În august 2021 este planificată introducerea noului tip de carte de identitate electronică, cărțile de identitate clasice emise până la această dată rămânând valabile până în anul 2031.

## Document de călătorie

Cartea de identitate poate fi folosită în locul pașaportului pentru a călători în Uniunea Europeană și în statele SEE/AELS: Islanda, Liechtenstein, Norvegia, Elveția, și următoarele state/teritorii: Albania, Andora, Arabia Saudită, Armenia, Azerbaijan, Bahrein, Bosnia și Herzegovina, Insulele Canare, Emiratele Arabe Unite, Insulele Feroe, Georgia, Gibraltar, Guernsey, Insula Man, Iordania, Irak, Iran, Israel, Jersey, Kuweit, Liban, Macedonia de Nord, Moldova, Monaco, Muntenegru, Oman, Statul Palestina, Qatar, San Marino, Serbia, Siria, Tabuk, Turcia, Vatican, Kosovo.

## Termene de valabilitate

În conformitate cu prevederile Ordonanței de urgență nr. 97 din 14/07/2005 (republicată) cartea de identitate se eliberează:

* cu valabilitate de 4 ani, pentru persoanele cu vârsta cuprinsă între 14 și 18 ani;
* cu valabilitate de 7 ani, pentru persoanele cu vârsta cuprinsă între 18 și 25 de ani;
* cu valabilitate de 10 ani, după împlinirea vârstei de 25 de ani;
* cu valabilitate nelimitată, după împlinirea vârstei de 55 de ani.

## Eliberarea unei noi cărți de identitate

Serviciile publice comunitare de evidență a persoanelor eliberează un nou act de identitate în următoarele cazuri:

a) la expirarea termenului de valabilitate a actului de identitate care urmează a fi preschimbat;

b) dacă s-a modificat numele sau prenumele titularului, data ori locul nașterii, iar în cazul titularului unei cărți electronice de identitate, și prenumele ascendentul legal;

c) în cazul schimbării domiciliului;

d) în cazul schimbării denumirii sau rangului localităților și străzilor, al renumerotării imobilelor sau rearondării acestora, al înființării localităților sau străzilor;

e) în cazul atribuirii unui nou C.N.P.;

f) în cazul deteriorării actului de identitate;

g) în cazul pierderii, furtului sau distrugerii actului de identitate;

h) când imaginea facială din actul de identitate nu mai corespunde cu fizionomia titularului;

i) în cazul schimbării sexului;

j) în cazul anulării;

k) pentru preschimbarea actelor de identitate care nu se mai emit, dar sunt valabile.

## Termene procedurale

În termen de 15 zile de la împlinirea vârstei de 14 ani, cetățenii români sunt obligați să solicite eliberarea actului de identitate.

Titularul sau reprezentantul legal al acestuia este obligat să solicite eliberarea unui nou act de identitate, după cum urmează:

* cu cel mult 180 de zile înainte de expirarea termenului de valabilitate a actului de identitate, dar nu mai puțin de 15 zile, în situația prevăzută la lit. a);
* în termen de 15 zile de la producerea uneia dintre situațiile prevăzute la lit. b)-j);
* oricând, în situația prevăzută la lit. k).

Actul de identitate valabil rămâne în posesia titularului până la data înmânării noului document.

## Zonă citire optică, automată

Cele doua linii din partea de jos a documentului sunt specificate in Documentul ICAO 9303 care conține toate datele documentului pentru a fi prelucrate automat.

Cartea de identitate din România in anul 2020 are 2 linii a 36 caractere in zona MRZ (machine readable zone)

Linia 1:

```
IDROUNUME<FAMILIE<<PRENUME<<<<<<<<<<<<

```

Datele codificate (toate spatiile sunt convertite la "<"):

 3-5
 5-36

Linia 2:

```
AR123456<2ROU0101011M210101510101117

```

Datele codificate: